
Mensahe sa lahat ng alyado at kaibigan 
sa ika-50 anibersaryo ng NDFP 


Komite Sentral 
Partido Komunista ng Pilipinas 


ti na ng lahat ng Pulang mandirigma at kumander ng Bagong Hukbong 


S a ngalan ng buong kasapian ng Partido Komunista ng Pilipinas (PKP), pa- 


Bayan (BHB), ipinararating ng Komite Sentral ng PKP ang militanteng re- 
bolusyonaryong pagbati sa lahat ng alyado at kaibigan nito sa National De- 
mocratic Front of the Philippines sa makasaysayan at maligayang okasyon ng 


ika-50 anibersaryo ng NDFP. 


Iminumungkahi namin sa Pam- 
bansang Konseho na dalhin ng 
NDFP at lahat ng alyadong organi- 
sasyon nito ang sumusunod na tema 
sa buong taon ng pagdiriwang: 

Palakasin ang NDFP! Buklurin 
ang sambayanang Pilipino para 
ipaglaban ang pambansang kasarin- 
lan sa gitna ng tumitinding dayu- 
hang panghihimasok at lumalaking 
banta ng imperyalistang gera! Isu- 
long ang militanteng mga pakikiba- 
ka para ipaglaban ang pambansa at 
demokratikong interes laban sa pa- 
sistang rehimeng US-Marcos! Isu- 
long ang pambansa-demokratikong 
rebolusyon hanggang sa tagumpay! 

Sa okasyong ito, alalahanin na- 
tin at bigyang-pugay ang lahat ng 


bayani at martir ng rebolusyong Pi- 
lipino. Bigyan natin ng natatanging 
pagkilala sina Kasamang Jose Maria 
Sison, Benito Tiamzon, Wilma 
Austria, Fidel V. Agcaoili, Antonio 
Zumel, Julius Giron, at iba pang su- 
sing lider ng Partido at NDFP, pati 
na ang mga konsultant pangkapa- 
yapaan na pumanaw na o pinaslang 
ng mga reaksyunaryong terorista 
ng estado. Pasalamatan natin ang 
hindi mabilang na mga alyado ng 
NDFP na patuloy na nagsisilbi sa 
pambansa-demokratikong rebolu- 
syon. 

Mayroong kagyat na panganga- 
nilangan palakasin at ibayong pa- 
siglahin ang NDFP dahil kinakaha- 
rap ng sambayanang Pilipino ang 


lumalalang krisis ng naghaharing 
sistema at lumalaking banta na ma- 
higop sa alimpuyo ng mga gerang 
imperyalista ngayong ang rehimeng 
Marcos at AFP ay ginagamit ng US 
sa pang-uupat ng gera, habang na- 
nanatiling duwag sa pagharap sa 
agresyon ng China. 

Sa darating na panahon, dapat 
maglunsad ang NDFP ng malawak 
na pagsisikap na itaguyod ang di- 
wang patriyotiko ng bayan, at buk- 
lurin, himukin at pakilusin ang pina- 
kamalapad na hanay ng mamama- 
yan para ipagtanggol ang bansa la- 
ban sa tumitinding ribalang imper- 
yalista at banta ng digma. Sa harap 
ng tumitinding panghihimasok mili- 
tar ng US at lumalalang anyo ng 
pang-aapi at pagsasamantala sa 
ilalim ng mga patakarang neolibe- 
ral, dapat magsikhay ang NDFP na 
mas lalong masiglang iabante ang 
pambansa-demokratikong rebolu- 
syon at ang hinahangad na pam- 
bansang kalayaan at demokrasya. 


Ang PKP at ang NDFP 


SG: inisyatiba ng Partido, nabuo ang NDFP noong Abril 24, 1973, wala pang 
isang taon matapos ideklara ng pasistang diktadurang US-Marcos ang ba- 
tas militar. Sa araw na iyon, inilabas ng NDFP Preparatory Commission ang 
manipesto na “Magkaisa Para Ibagsak ang Diktadurang US-Marcos” na kina- 
papalooban ng 10-puntong programa. Mula noon, tangan ng sambayanang Pi- 
lipino ang tatlong makapangyarihang sandata: ang Partido, ang BHB at ang 


NDFP. 


Sa buong panahon ng pakikiba- 
kang anti-diktadura, nagsilbi ang 
NDFP at ang programa nito bilang 
isa sa pinakamakapangyarihang 
tanglaw na gumabay sa malawak na 
masa ng mamamayan sa kanilang 
pagmartsa laban sa pasistang rehi- 
men at pagsulong ng pangkalaha- 
tang rebolusyonaryong pakikibaka. 
Sa pamamagitan ng NDFP, nabuo 
ang isang malapad na lambat ng 
mga lihim na pwersang pambansa- 
demokratiko na nagsilbing bakal na 
ubod ng mga pakikibakang masa la- 
ban sa diktadura. 

Mabilis na kumapit ang mani- 
pesto at 10-puntong programa ng 
NDFP sa malawak na hanay ng sam- 
bayanang Pilipino at pinukaw ang 
sambayanan na magkaisa at kumilos 
laban sa pasistang rehimen. Ang 
NDFP ay unang binuo ng ilang orga- 
nisasyon ng mga kabataan at estud- 
yante, kababaihan, magsasaka at iba 
pang mga uri at sektor na napwer- 
sang kumilos ng lihim nang ipataw 
ang hayagang pasistang paghahari. 
Mula 1973, tuluy-tuloy na nagpala- 
wak ang NDFP at ngayo'y binubuo 
na ng sumusunod na 18 lihim na or- 
ganisasyon: 

Ang Ang Bayan ay inilalathala 
dalawang beses bawat buwan 
ng Komite Sentral ng Partido 

Komunista ng Pilipinas 


Partido Komunista ng Pilipinas, 
Bagong Hukbong Bayan, Revolutio- 
nary Council of Trade Unions, Kati- 
punan ng mga Samahang Mangga- 
gawa, Pambansang Katipunan ng 
Magbubukid, Malayang Kilusan ng 
Bagong Kababaihan, Kabataang Ma- 
kabayan, Katipunan ng Gurong Ma- 
kabayan, Makabayang Samahan 
Pangkalusugan. Liga ng Agham para 
sa Bayan, Lupon ng Manananggol 
para sa Bayan, Artista at Manunulat 
para sa Sambayanan, Makabayang 
Kawaning Pilipino, Artista at Manu- 
nulat para sa Sambayanan, Makaba- 
yang Kawaning Pilipino, Revolutio- 
nary Organization of Overseas Fili- 
pinos and their Families, Christians 
for National Liberation, Cordillera 
People’s Democratic Front, Moro 
Resistance and Liberation Organiza- 
tion and Revolutionary Organization 
of Lumads. 

Ang NDFP ang pinakakonsolida- 
dong organisasyong nagkakaisang 
prente ng sambayanang Pilipino. Bi- 
nubuklod nito ang lahat ng progresi- 
bong uri at sektor para sumuporta 
sa demokratikong rebolusyong ba- 
yan sa pamamagitan ng matagalang 
digmang bayan. Ito ang pampuliti- 
kang sentro de grabidad ng iba't 
ibang antas at anyo ng mga nagka- 
kaisang prenteng organisasyon la- 
ban sa imperyalismo, pyudalismo at 
burukratang kapitalismo. 

Sa pagsusulong ng matagalang 
digmang bayan, ang mga organo ng 
kapangyarihang pampulitika sa an- 
tas baryo o interbaryo, gayundin sa 
antas munisipalidad o inter-munisi- 
palidad, at maging antas distrito ay 
naitatag sa batayan ng organisa- 
dong lakas ng mga rebolusyonar- 
yong organisasyong masa, mga lokal 
na organisasyon ng Partido at ar- 

madong lakas ng Bagong Hukbong 
Bayan. Ginagampanan nito ang mga 
tungkuling pang-estado, kabilang 
ang pagsasakatuparan ng mga pa- 
takaran at programa sa reporma sa 
lupa, pagbibigay ng hustisya at pag- 
resolba sa mga kontradiksyon sa ha- 
nay ng mamamayan, at pagbibigay 
ng mga serbisyong pang-edukasyon 
at pangkalusugan. Inoorganisa at 
pinakikilos ng mga ito ang mamama- 
yan para magsulong ng armadong 
paglaban sa reaksyunaryong estado. 

Kung pagsasama-samahin, lahat 
ito'y bumubuo ng binhi ng Demokra- 
tikong Gubyernong Bayan ng Pilipi- 
nas sa hinaharap, isang nagkakai- 
sang prente ng lahat ng progresibo 
at patriyotikong uri na nakabatay sa 
saligang alyansa ng mga manggaga- 
wa at magsasaka at nasa ilalim ng 
pamumuno ng proletaryado. Hang- 
gang hindi pa naitatag sa buong 
bansa, ang PDG ay kinakatawan ng 
NDFP. 

Sa pagkatawan sa PDG, nakabuo 
ang NDFP ng relasyong pampulitika, 
pang-ekonomya, pangmilitar at pro- 
to-diplomatiko sa ibang mga enti- 
dad. Aktibo nitong itinataguyod ang 
pandaigdigang pagkakaisa sa hanay 
ng mga pwersang anti-imperyalista. 
Tuwiran man o hindi, ang NDFP ay 
kinikilala ng ibang mga gubyerno o 
internasyunal na kapulungan. 

Sa kasalukuyan, dalawang gub- 
yerno ang umiiral sa kanayunan sa 
Pilipinas: ang Gubyerno ng Republi- 
ka ng Pilipinas (GRP) at ang DGB na 
kinakatawan ng NDFP. Ang DGB ay 
Pula at rebolusyonaryo, habang ang 
GRP ay puti at reaksyunaryo. Sila 
ang bumubuo ng dalawang panig ng 
gera sibil sa nagdaang 54 na taon. 

Mula pa 1987 ay nakikipagnego- 
sasyong pangkapayaan na ang NDFP 
sa GRP. Matatag at mahusay na ma- 
husay nitong kinatawan ang pam- 
bansa at demokratikong interes ng 
sambayanang Pilipino, at binigo ang 
mga iskema ng GRP na gamitin ang 
usapang pangkapayapaan bilang 
instrumento ng panlilinlang at pasi- 
pikasyon. Nakapagluwal ang nego- 


ANG BAYAN 


sasyon ng mahahalagang kasundu- 
an, pangunahin na ang Comprehen- 
sive Agreement on Respect for Hu- 
man Rights and International Hu- 


manitarian Law (CARHRIHL). Mali- 
naw ding naipakita ng NDFP ang ka- 
tapatan nito sa paglutas sa sosyo-e- 
konomiko at pampulitikang ugat ng 


gera sibil, at gayo'y, nakuha ang su- 
porta ng malapad na bahagi ng lipu- 
nan sa hangarin para sa makataru- 
ngan at pangmatagalang kapayapaan. 


Kabuluhan at kakagyatan ng 12-puntong programa ng NDFP 


ng 12-puntong programa ng NDFP ay ang sistematikong paglalahad ng 

kolektibong adhikain ng sambayanang Pilipino para sa pambansang kala- 
yaan at demokrasya. Ito ang pinakasuperyor sa lahat ng programa ng mga 
pampulitikang partido at organisasyon sa Pilipinas. 


Ang programa ng NDFP ay kaba- 
ligtaran ng neoliberal, kontra-Pilipi- 
no at kontra-demokratikong mga 
patakaran at programa ng naghaha- 
ring papet at pasistang rehimeng 
Marcos, at ng lahat ng naunang mga 
rehimen, nagpanggap mang demok- 
ratiko o hayagang tiraniko. Kinaka- 
tawan nito ang interes ng mga 
manggagawa, magsasaka at lahat ng 
ibang pinagsasamantalahan at inaa- 
ping uri sa lipunang Pilipino, gayun- 
din, ng lahat ng iba pang pwersang 
progresibo at patriyotiko, na taha- 
sang kontra sa interes ng imperya- 
lismong US, at ng lokal na naghaha- 
ring mga uring malalaking burge- 
syang komprador at malalaking pa- 
nginoong maylupa. 

Ang tumatalim na krisis ng nag- 
haharing malakolonyal at malapyu- 
dal na sistema ay nagdidiin sa kabu- 
luhan at kakagyatang ipatupad ang 
12-puntong programa ng NDFP. Hu- 
migit-kumulang limampung taon 
mula nang balangkasin ang progra- 
ma ng NDFP, hindi nagbago sa kali- 

dad ang malakolonyal at malapyudal 
na kundisyon sa Pilipinas. Lumalala 
lang ito sa kantidad, kung saan du- 
maranas ang sambayanang Pilipino 
ng higit na malalang kundisyon ng 
kaapihan at pagsasamantala. 

Sa kanayunan, lalong sumidhi 
ang problema ng kawalang lupa sa 
anyo ng iba't ibang anyo ng pang- 
aagaw at pagkakait ng lupa ng mga 
luma at bagong tipo ng panginoong 
maylupa, malalaking - burgesyang 
komprador at korporasyong multina- 
syunal sa mga minahan, plantasyon, 
imprastruktura, real estate at iba pa. 
Sa buong bansa, lalong hindi mabata 
ng malawak na masa ang tumitinding 
kalagayang sosyo-ekonomiko sa git- 
na ng mababang sahod, pagkakait ng 
kabuhayan, pagsirit ng presyo ng la- 
ngis, pagkain at ibang saligang pa- 
ngangailangan, kawalang trabaho at 
pangangamkam. Ang naghaharing 
reaksyunaryong estado ay gumaga- 
mit ng higit na brutal na pasistang 
mga hakbangin upang supilin ang 
paglaban ng bayan at ipreserba ang 

naghaharing sistema. 

Sa gitna ng malubhang kalaga- 
yang pang-ekonomya at pampuliti- 
kang panunupil, tuluy-tuloy na na- 
babalani ang sambayanang Pilipino 
sa 12-Puntong Programa ng NDFP 
bilang pinakatugma at tuwirang so- 
lusyon sa kanilang kagyat na mga 
suliranin. Ang sigaw para sa tunay 
na reporma sa lupa at pambansang 
industriyalisasyon ay lalong malakas 
sa harap ng laganap na pagkawasak 
ng mga pwersang produktibo kapwa 
sa kalunsuran at kanayunan. Ang 
hinihinging komprehensibo at prog- 
resibong programang panlipunan ay 
higit na makabuluhan sa gitna ng lu- 
malalang krisis ng pampublikong ka- 
lusugan at pampublikong eduka- 
syon. Bawat isang punto sa progra- 
ma ng NDFP ay matingkad na naiiba 
sa lahat ng kabulukan ng naghaha- 
ring sistema. 

Ang tinatanaw na pagtatayo ng 
bagong bansa kung saan tumatama- 
sa ang bayan ng tunay na kalayaan 
at tunay na demokrasya, kung saan 
ang bayan mismo ang tumatamasa 
ng bunga ng kanilang mga pagsisik- 
ap, ay lalong nagpapainit sa kani- 
lang rebolusyonaryong alab at opti- 
mismo, at nagpapasigasig sa kanila 
ng isulong ang rebolusyon. 

Ang programa ng NDFP ay 
pangkalahatang salamin ng progra- 
ma ng Partido Komunista ng Pilipi- 
nas (PKP) para sa demokratikong 
rebolusyong bayan. Sa pagsulong ng 
pakikibaka ng sambayanang Pilipino 
para sa tunay pambansang kalaya- 
an, ang 12-Puntong Programa ng 
NDFP ay may pangkasaysayang 
dugtong sa rebolusyonaryong de- 
mokratikong programa ng Katipu- 
nan. Layunin nitong kumpletuhin 
ang burges demokratikong rebolu- 
syon, at gayo'y, likhain ang kundi- 
syon para isulong ang rebolusyon at 
konstruksyong sosyalista. 

Kasalukuyang maiinit na isyu sa ilalim 
ng pasista at papet na rehimeng Marcos 


AY umiiral na pasista at papet na rehimeng Marcos ang kasalukuyang kon- 
sentrasyon ng bulok na naghaharing sistemang malakolonyal at malapyu- 
dal. Kinakatawan nito ang interes ng imperyalismong US at ng naghaharing 
mga uring mapang-api: sa partikular, ng interes ng naghaharing pangkating 
Marcos-Duterte. Sa gitna ng krisis ng naghaharing sistema, nahuhumaling 
ngayon ang naghaharing pangkating Marcos-Duterte sa pagmonopolyo ng ka- 
pangyarihang pang-ekonomya at pampulitika, na nagbubunsod ng lalo nitong 
pagkahiwalay sa mamamayan, at lumilikha ng sigalot at ribalan sa loob nito. 


Lalong pinalalala ng kasaluku- 
yang rehimeng US-Marcos ang krisis 
sa ekonomya at pulitika ng naghaha- 
ring sistema. Ang mga patakarang 
kontra-nasyunal at kontra-demok- 
ratiko ay malinaw na makikita sa su- 
musunod na apat na susing usapin 

(a) Tumitinding panghihimasok 
militar ng US sa Pilipinas. Kinata- 
tampukan ito ng plano ng US na 
magtayo ng hindi bababa sa apat na 
karagdagang base at pasilidad mili- 
tar sa ilalim ng Enhanced Defense 
Cooperation Agreement (EDCA). Ito 
ay dagdag sa limang nang base at 
pasilidad militar ng US kung saan 
ipinupusisyon ang mga sandata at 
iniistasyon ang mga tropang Ameri- 
kano sa Pilipinas. Ang bagong mga 
base militar ng US ay bahagi ng pla- 
no nitong magtayo ng 527.1 bilyong 
lambat ng mga missile station sa ti- 
naguriang “First Island Chain” ng 
mga bansang pinakamalapit sa Chi- 
na. Bahagi ito ng nagpapatuloy na 
pang-uupat sa gera kontra China, na 
nakatuon sa pagbabalewala sa One 
China Policy at pag-udyok sa pana- 
wagan para sa “Taiwan Indpen- 
dence.” 

Kasabay nito, pinatitindi ng US 
ang kontra-rebolusyonaryong gera 
nito sa Pilipinas para supilin ang 
pambansa-demokratikong rebolu- 
syon, sa pamamagitan ng pag-aar- 
mas, pagpondo at pagsuporta sa 
operasyong kontra-insurhensya ng 
AFP. Ang walang saysay na layunin 
ng US ay lupigin ang rebolusyonar- 
yong armadong pakikibaka upang lu- 
bos na magamit at mamaksimisa ang 
papet na armadong pwersa para sa 
posibleng armadong komprontasyon 

sa imperyalistang karibal na China. 

(b) Tumitinding pasistang panu- 
nupil at terorismo ng estado sa ila- 
lim ng kontra-insurhensyang opera- 
syong idinidirihe ng US. Laganap ang 
mga paglabag ng AFP at Philippine 
National Police (PNP) sa mga kara- 
patang-tao at internasyunal na ma- 
kataong batas, kabilang ang pag- 
hamlet sa mga komunidad, pagblo- 
keyo sa pagkain, walang-habas na 
pagpapaputok ng mga armas, pag- 
huhulog ng bomba mula sa ere at 
panganganyon, ekstrahudisyal na 
pamamaslang, mga pagdukot, tali- 
was sa batas at hindi makataru- 
ngang mga pag-aresto, pagtortyur 
at iba pang brutalidad laban sa mga 
sibilyan o hindi kombatant. 

(c) Lalong lumalakas na pagtu- 
lak sa mga patakaran at hakbanging 
neoliberal na nagpapalala sa mala- 
wak na kahirapan at nagpapalubha 
sa kundisyong sosyo-ekonomiko ng 
bayan. Ang pinaigting na pagpapa- 
lawak ng mga operasyon ng mga 
korporasyong multinasyunal ay nag- 
reresulta sa malawakang pagkam- 
kam sa mga magsasaka at mangi- 
ngisda, dislokasyon sa kabuhayan at 
pagkawasak sa mga produktibong 
pwersa. Lalo nitong pinalalalim ang 
kalagayang atrasado, agraryo at 
pre-industriyal ng ekonomya ng Pili- 
pinas, na nagreresulta sa masidhing 
disempleyo, mababang sahod sa git- 
na ng nagtataasang presyo, pagsa- 
lalay sa pag-aangkat at dayuhang 
pangungutang, at iba pa. 

(d) Lumalalim na krisis ng nag- 
haharing sistemang pampulitika. Sa 
tulak na lubusin ang burukratikong 
pribilehiyo, agresibong itinutulak ng 


pangkating Marcos-Duterte ang 
mga hakbanging sarilinin ang ka- 
pangyarihang pampulitika at pang- 
ekonomya. Ang plano nilang amyen- 
dahan ang konstitusyong 1987 ay 
klarong bahagi ng iskema nilang ali- 
sin ang mga sagabal sa paggamit ng 
kapangyarihang batas militar at 
magpalawig sa kapangyarihan ng 
naghaharing pangkat. Ang mga is- 
kemang ito ay nagpapalalim sa hid- 
waan sa pagitan ng iba't ibang 
pangkatin ng naghaharing uri. Kasa- 
bay nito, lumalalim ang sigalot sa 
pagitan ng mga Marcos at Duterte 
sa pagriribalan ng mga ito sa buruk- 
ratiko kapitalistang nakaw, kabilang 
ang kontrol sa militar, pulis at iba 
pang susing ahensya ng gubyerno, 
pagbubulsa ng suhol mula sa mga 
kontrata sa gubyerno, pagkulekta sa 
kotong mula sa ismagling at benta- 
han ng droga, at iba pa. 

Ang mga isyung ito'y nagdidiin 
sa bulok na kalagayan ng naghaha- 
ring sistemang malakolonyal at ma- 
lapyudal. Alinman, o kombinasyon 
ng ilan sa mga ito ay maaaring ma- 
ging sentro ng pagpihit ng krisis sa 
ekonomya at pulitika, na siya na- 
mang maaaring makapukaw sa ma- 
lawak na masa ng mamamayan at 
makapagpapaigting ng kanilang de- 
mokratiko at militanteng kilusang 
masa. 

Tumitingkad rin ang malaking 
potensyal ng mga usaping ito na su- 
mabog at manalanta sa konteksto 
ng nagpapatuloy na krisis ng panda- 
igdigang krisis ng kapitalismo at ng 
lumalaking posibilidad ng paniba- 
gong ronda ng krisis sa pinansya, 
resesyon at depresyon sa ekonomya. 
Sa buong mundo, dahan-dahang du- 
madaluyong ang malalaking de- 
monstrasyon kapwa sa mga bansang 
kapitalista at sa mga atrasadong 
bansang malakolonyal, sa harap ng 
paglaban ng inaapi at pinagsasa- 
mantahang mga uri laban sa lumala- 
lang mga patakaran at digmaang 
imperyalista. 


Ang papel ng NDFP sa paglakas ng rebolusyonaryong daluyong 


pe na pinamumunuan ng Partido Komunista ng Pilipinas ang sambaya- 
nang Pilipino sa pagsusulong ng pambansa-demokratikong rebolusyon sa 
pamamagitan ng matagalang digmang bayan. Ikinalulugod nitong makaalyado 
ang mga organisasyon at kasaping kaanib sa NDFP. 


Sa gitna ng mabilis na pagbulu- 
sok ng naghaharing sistema, tumi- 
tinding ribalan at lumalaking posibi- 
lidad ng gerang inter-imperyalista, 
nakikita ng Partido ang hinaharap na 
panahon ng pagdaluyong ng rebolu- 
syonaryong armadong pakikibaka, 
kilusang masa kapwa sa kalunsuran 
at kanayunan, at pagbubuo ng NDFP 
at iba pang organisasyong nagkakai- 
sang prente. Maaliwalas ang hina- 
harap ng mga rebolusyonaryong 
pwersa para makapagpalakas sa da- 
rating na panahon ng pagsulong. 

Higit kailanman sa nakaraan, 
determinado ang Bagong Hukbong 
Bayan na isulong ang matagalang 
digmang bayan sa kanayunan. Naka- 
pagpreserba at nakapagpunyagi ito 
sa landas ng rebolusyonaryong ar- 
madong pakikibaka, at patuloy na 
nagsusulong ng masaklaw at maig- 
ting na pakikidigmang gerilya sa ba- 
tayan na papalawak at papalalim na 
baseng masa. 

Tiyak ang landas ng pagsulong 
ng rebolusyonaryong kilusang masa 
sa mga darating na buwan at taon. 
Matapos ang panahon ng militaris- 
tang lockdown noong pandemya, 
malinaw ngayong tumataas ang an- 
tas ng pakikibakang pang-ekonomya 
at pampulitika ng iba't ibang sektor. 
Sumisigla ang mga welga at aksyong 
masa ng mga manggagawa na humi- 
hingi ng mas mataas na sahod, tu- 
mututol sa labis na mapang-aping 
kundisyon sa paggawa at lumalaban 
sa kontraktwalisasyon at iba pang 
mapang-aping pleksibleng sistema 
sa pag-eempleyo. Ang panawagang 
wakasan ang liberalisasyon sa agri- 
kultura at iba pang mapang-aping 
patakarang neoliberal na nagrere- 
sulta sa pangangamkam ng lupa, 
pagkabangkarote sa kanayunan at 
dislokasyong pang-ekonomya ay la- 
long nagbubuklod at pumupukaw sa 
mga pakikibakang masang magsasa- 


ka kaakibat ng kanilang kahingian 
para sa tunay na reporma sa lupa. 
Umiigting ang pakikibaka laban sa 
mga dam at iba pang proyektong 
pang-imprastruktura sa iba't ibang 
mga rehiyon. Nagbubuklod ang ma- 
lawak na masa ng mga mangingisda 
laban sa mapangwasak na planong 
reklamasyon, at pagmimina sa ilalim 
ng dagat ng mga dayuhang kum- 
panya na nagreresulta sa disloka- 
syong pang-ekonomya. Pinatatam- 
pok ng kamakailang welga ng mga 
drayber ng dyip at ibang pampubli- 
kong transportasyon ang paglaban 
ng masang mala-proletaryado sa 
mga mapang-aping patakaran at 
programang sosyo-ekonomiko na 
nagkakait sa kanilang kabuhayan. 
Lalakas ang militante at patriyoti- 
kong kilusang estudyante at kaba- 
taan sa harap ng pagtaas ng gastos 
sa matrikula at pagtalikod ng esta- 
do sa edukasyon, gayundin, laban 
sa tumitinding imperyalistang pang- 
hihimasok. 

Ang pampulitikang panunupil at 
mga paglabag sa mga karapatang 
sibil at pampulitika ay patuloy na 
nagpapasiklab ng galit, pagtuligsa at 
paglaban ng mamamayan. Ang papel 
ng mga imperyalistang US sa gerang 
panunupil ay puspusang nalalantad. 
Ang galit ng sambayanang Pilipino 
ay patuloy na tumitindi laban sa da- 
yuhang pandarambong at pagwasak 
ng mga multinasyunal at mga ahente 
nito sa kapaligiran at kabuhayan ng 
bayan, at laban sa laganap na ko- 
rapsyon ng malalaking burukratang 
kapitalista sa pangunguna ng pang- 
kating Marcos-Duterte. 

Dapat magsilbing ubod ang 
NDFP at lahat ng alyado nitong or- 
ganisasyon ng puspusang pagsisikap 
na buklurin, organisahin at pakilusin 
ang lahat ng rebolusyonaryo, prog- 
resibo at positibong pwersa para 
buuin ang pinakamalapad na nagka- 

kaisang prente laban sa rehimeng 
US-Marcos bilang pinakakonsentra- 
syon ng lahat ng kasamaang panli- 
punan na pinagdurusahan ng sam- 
bayanang Pilipino, at para isulong 
ang digmang bayan para sa pagpa- 
palayang pambansa at panlipunan. 

Hinihikayat namin ang NDFP at 
mga alyadong organisasyon at kaa- 
nib nito na isagawa ang sumusunod 
na tungkulin, kampanya, mga paki- 
kibaka at aktibidad sa darating na 
taon, na may layuning palaparin at 
palakasin ang nagkakaisang pren- 
teng anti-pasista, anti-imperyalista 
at antipyudal: 

a) Itatag ang pinakamalapad na 
alyansa laban sa pasistang rehimeng 
US-Marcos. Ilantad at labanan ang 
pag-aasal-alipin ni Marcos sa dayu- 
hang  pang-ekonomyang interes. 
Ilantad, labanan at ihiwalay ang 
naghaharing pangkating Marcos-Du- 
terte sa mga pakana nitong mono- 
polyohin ang kapangyarihang 
pang-ekonomya at pampulitika. 
Ilantad ang korapsyon ng naghaha- 
ring pangkatin, kabilang ang mga is- 
kemang bawiin ang nakaw na yaman 
ng dinastiyang Marcos, paggamit ng 
pampublikong pondo para sa mga 
operasyon ng malalaking komprador, 
ismagling sa tabing ng liberalisasyon 
sa pag-iimport, at iba pang iskema. 

b) Magsulong ng kampanya para 
ilantad at igiit ang paglalansag ng 
mga baseng militar ng US sa Pilipi- 
nas, pagpapauwi sa mga tropang 
US, at pagwawakas sa panghihima- 
sok militar at mga war exercises, 
pang-uupat ng gera kontra China at 
pagpondo sa mga brutal na opera- 
syong kontra-insurhensya na luma- 
labag sa prinsipyo ng hindi pakikia- 
lam sa mga panloob na usapin ng 
bansa. Igiit ang pagpapawalambisa 
sa EDCA, Visiting Forces Agree- 
ment, Mutual Defense Treaty at iba 
pang di pantay na tratadong militar 
sa US. Igiit ang paglalansag ng mga 
pasilidad militar at pagpapauwi sa 
mga pwersang militar ng China, at 
pagwawakas sa pandarambong sa 
yamang karagatan ng Pilipinas. 


ANG BAYAN 


c) Tipunin ang malawak na su- 
porta para sa mga pakikibakang 
pang-ekonomya laban sa mga neoli- 
beral na patakarang liberalisasyon, 
deregulasyon at pribatisasyon, lalu- 
na para sa pakikibaka ng mga mang- 
gagawa para sa umento sa sahod. 
Tipunin ang malawak na suporta pa- 
ra sa pakikibaka para sa tunay na 
reporma sa lupa sa kanayunan, at 
laban sa pagpasok ng mga kumpan- 
ya sa pagmimina, pagpapalawak ng 
mga plantasyon, ekoturismo, mga 
dam at proyektong pang-enerhiya, 
at iba pang programa na sumisira sa 
kalikasan at kabuhayan ng mama- 
mayan. Labanan ang pagpapataw ng 
pabigat na buwis at pabigat na pag- 
babayad sa dayuhang pautang. 

d) Itatag ang malapad na nag- 
kakaisang prenteng anti-pasista. 
Ilantad ang malawak na terorismo 
ng estado, mga paglabag sa karapa- 
tang-tao at pag-atake sa mga sibil- 
yan at mga sibilyang komunidad ta- 
liwas sa internasyunal na makata- 
ong batas, laluna ang mga paglabag 
sa karapatang kababaihan at bata. 
Igiit ang pagwawakas sa walang- 
habas at labis na lakas na paggamit 
ng pambobomba mula sa era at pa- 
nganganyon na nagsasapanganib sa 
buhay ng mga sibilyan. Ilantad ang 
ugnayan ng tumitinding pasistang 
panunupil at ng agresibong neolibe- 
ral na tulak na hawanin ang daan 
para sa pandarambong ng mga da- 
yuhang kumpanya sa yaman ng ban- 
sa, lalong hilahin pababa ang sahod, 
kamkamin ang lupa at pagkaitan ng 
kabuhayan ang mamamayan. 

e) Buong-siglang itaguyod at 
isulong ang 12-Puntong Programa 
ng NDFP sa lahat ng posibleng anyo 
at benyu--mula sa akademiya hang- 
gang sa mga barungbarong, mga 
pagawaan at lugar ng pagtatrabaho 
hanggang sa kanayunan. Aktibong 
paunlarin ang isang kilusang pang- 


edukasyon,  pampropaganda at 
pangkultura para milyun-milyong 
abutin ang malawak na masa. Itaas 
ang kaalaman at kamulatan ng ba- 
yan sa mga tagumpay na nakamit 
nila sa nagdaang 54 taon ng rebolu- 
syonaryong pakikibaka, at panga- 
ngailangang isulong pa ang pam- 
bansa-demokratikong rebolusyon 
hanggang sa tagumpay upang wa- 
kasan ang kanilang mga pagdurusa. 

f) Paunlarin ang masiglang kilu- 
san sa pag-oorganisa upang kamtin 
ang wala pang kapantay na pagpa- 
palawak at paglago ng lahat ng al- 
yadong organisasyon ng NDFP, at 
magtayo ng iba pa para katawanin 
ang iba pang aping uri at sektor. 
Isagawa ang mga pulong pag-aaral 
at espesyal na kumperensya at ita- 
tag ang kanilang mga istrukturang 
pang-organisasyon. Magpalitaw ng 
bagong mga lider masa na may ka- 
kayahang maramihang pukawin ang 
mamamayan. Pagtibayin ang rebo- 
lusyonaryong kilusang lihim at tiya- 
kin ang pagbubuo ng mga komiteng 
pananggol-sa-sarili upang seguruhin 
ang kaligtasan ng lahat ng pwersang 
rebolusyonaryo. 

g) Palakasin ang NDFP bilang 
alyansa. Itaas ang kamulatan ng ka- 
sapian at mga alyadong organisa- 
syon sa pamamagitan ng internal na 
edukasyon tungkol sa NDFP, sa ka- 
saysayan at gawain nito. Paunlarin 
ang koordinasyon at tulungan ng 
mga alyadong organisasyon ng 
NDFP. Palakasin ang ugnayan ng 
mga ito sa tanggapan ng NDFP sa 
ibayong-dagat upang suportahan 
ang gawain ng mga internasyunal na 
kinatawan ng NDFP. 

h) Palawakin ang suportang 
pampulitika at materyal para sa Ba- 
gong Hukbong Bayan. Aktibong 
magrekrut ng mga Pulang mandirig- 
ma mula sa hanay ng mga mangga- 
gawa, estudyante, kababaihan at 


iba pang sektor. Pakilusain ang mga 
yunit pananggol-sa-sarili. upang 
magpaabot ng tulong materyal, 
pampulitika at paniktik sa mga lokal 
na yunit ng mga milisyang bayan at 
yunit gerilya ng BHB. 

i) Patuloy na itaguyod at kata- 
wanin ang Demokratikong Gubyer- 
nong Bayan. Isagawa ang kampan- 
yang internasyunal para itanghal 
ang NDFP bilang kinatawan ng sam- 
bayanang Pilipino. Patuloy na tipu- 
nin ang internasyunal na suporta 
para sa pakikibaka ng sambayanang 
Pilipino para sa pambansang at pan- 
lipunang pagpapalaya. Patuloy na 
paunlarin ang mga relasyong proto- 
diplomatiko sa mga bansa at iba 
pang ahensyang internasyunal. Pa- 
tuloy na itanghal ang pagtataguyod 
ng NDFP sa makatarungan at pang- 
matagalang kapayapaan. 

j) Tulungang itatag at palawakin 
ang internasyunal na mga network 
at alyansa sa batayang ng pagkakai- 
sang anti-imperyalista. Tulungang 
itatag ang malapad na mga alyansa 
kontra sa mga digmang imperyalis- 
ta. Ibigay ang suporta sa mga de- 
mokratikong pakikibakang masa ng 
mga manggagawa, magsasaka at iba 
pang masang anakpawis, pati na 
mga rebolusyonaryong armadong 
paglaban sa ibang bansa. 

Naniniwala ang Komite Sentral 
ng PKP na gagampanan ng NDFP ang 
napakahalagang papel sa paparating 
na panahon ng panibagong rebolu- 
syonaryong pagdaluyong. Tiwala ka- 
mi na lahat ng pwersa ng NDFP ay 
patuloy na magpupunyagi sa pagpu- 
kaw sa sambayanan at magsasabali- 
kat ng mabibigat na tungkulin sa 
paglunsad ng lahat ng anyo ng paki- 
kibakang patriyotiko at demokratiko, 
magtitipon ng malawak na suporta 
para sa digmang bayan at magsusu- 
long ng pambansa-demokratikong 
rebolusyon. 


Mabuhay ang National Democratic Front of the Philippines! 

Mabuhay ang Bagong Hukbong Bayan! 
Mabuhay ang Partido Komunista ng Pilipinas! 
Mabuhay ang sambayanang Pilipino! 


